Eil brezel-bed: kemeret e voe Villers-Bocage hep emgann gant ur golonenn eus an 22 Brigadenn Hobregonet (7th Armoured Division - Rouantelezh-Unanet) d’an 13 a viz Even 1944 tro 8 eur beure; da 9 eur e voent taget gant tankoù alaman eus an SS-Panzer-Abteilung 101, gant tankoù ha troadeion o tont do skoazellañ e-doug an devezh. Ar Vreizhveuriz a gollas etre 23 ha 27 tank ha kalz dafar all, 217 anezhe a voe lazhet, gloazet pe aet diwar wel; an Alamaned a gollas etre 8 ha 15 tank. Ar Vreizhveuriz a rankas kilañ, met chom a rejont nepell diouzh Villers-Bocage. Siviled (nav marteze) a voe lazhet ivez e-doug an emgannoù; mervel a reas 25 den nann-soudard e Villers abalamour dar brezel e mizioù Even, Gouere hag Eost, lazhet e voent gant bombezadegoù, mindrailhadegoù ha tennoù kanol. Kanoliataet e voe Villers-Bocage en deizioù war-lerch ha bombezet ken-ken ivez dar 14, dar 15 ha dan 30 gant ar Royal Air Force. Dan 3 a viz Eost 1944 e voe kuitaet ar gumun gant an Alamaned ha dieubet e voe dar 4 gant ar Vreizhveuriz (1st Battalion Dorset Regiment, 50th (Northumbrian) Infantry Division) . Ar vourch a oa bet distrujet razh gant an emgannoù hag ar bombezadegoù.